Diftamid

Diftamid je posttranslačne upravená aminokyselina, ktorá vzniká úpravou histidínu. Nachádza sa v eukaryotickom elongačnom faktore 2 (eEF-2) u archeónov a eukaryotov. Diftamid je pomenovaný podľa toxínu produkovaného baktériou Corynebacterium diphtheriae, ktorého je cieľom. Okrem toho je to i cieľ pre exotoxín A z Pseudomonas aeruginosa. Je to jediný cieľ týchto toxínov.

Štruktúra a biosyntéza 
Štruktúra diftamidu bola potvrdená röntgenovou kryštalografiou, ale jej stereochémia nie je známa.

Diftamid je syntetizovaný z histidínu a S-adenozylmetionínu (SAM). Bočný reťazec viazaný na imidazolovú skupinu i metylové skupiny pochádzajú zo SAM. Celková syntéza z histidínu prebieha v troch krokoch:
 prenos 3-amino-3-karboxypropylovej skupiny zo SAM
 prenos troch metylových skupín zo SAM - vznik diftínu
 amidácia - vznik diftamidu

Tejto biosyntetickej dráhy sa u eukaryotov účastní celkom 7 génov (Dpd1 až Dph7).

Biologický význam 
Diftamid zaručuje presnosť translácie.

Je známe, že prítomnosť či neprítomnosť diftamidu ovplyvňuje pôsobenie bielkoviny NF-κB alebo dráhy receptorov bunkovej smrti.

Referencie

Zdroj 

Aminokyseliny
Amfióny